《咏怀二首 其一》
清代·马仲琛

落落谢尘寰，遂意寄空谷。地偏心愈远，物外惬幽独。

山光凝竹心，云影带茅屋。耽此云山趣，世路任反覆。

或当松径间，或傍花影宿。爱谢复爱陶，好句供我读。

一唱三叹息，琅琅振林麓。

作者简介：马仲琛（1683-1748），字龚美，号佩韦，马敬思之子，马鸣萧次孙（长孙马伯球）。清康熙二十二年生，雍正贡生，官奉天开原县训导，乾隆八年（1743）为乡饮酒大宾。著有《乐仪常稿》。《津门诗抄》录诗六首，称其五言清淡，得乃祖马鸣萧风味。